b'\n_START_ARTICLE_\nJosip Kostanjevec\n_START_SECTION_\n\xc5\xbdivljenje in delo\n_START_PARAGRAPH_\nKostanjevec je kon\xc4\x8dal u\xc4\x8ditelji\xc5\xa1\xc4\x8de v Kopru in nato slu\xc5\xbeboval po raznih krajih na Primorskem: (Trnovo, Col, Prem) in Litiji ter Ljubljani. V Ljubljanskem zvonu, Domu in Svetu je objavljal  kratke pripovedi, dalj\xc5\xa1e novele in povesti. V svojih delih se je zgledoval zlasti pri Janku Kersniku, tematiko pa je najraje zajemal iz kme\xc4\x8dkega \xc5\xbeivljenja. Njegove pripovedi so fabulativno razgibane, vendar premalo psiholo\xc5\xa1ko poglobljene. Leta 1900 in 1904 je izdal dva zvezka kratkih pripovedi z naslovom Iz knjige \xc5\xbeivljenja, nato pa \xc5\xa1e \xc5\xbdivljenja trnova pot (1907), Novo \xc5\xbeivljenje (1914) in Krivec (1921).'